wickkiey/tamil-wikipedia-chunked huggingface dataset:
# யோகினி ஜோக்லேகர்

## எழுத்தாளர் வாழ்க்கை

யோகினி 1925 ஆம் ஆண்டில் மகாராட்டிராவின் புனேவில் பிறந்தவர். தனது பள்ளிக் கல்வியை முடித்து கலைப்பிரிவில் இளங்கலை படிப்பை முடித்து 1948 ஆம் ஆண்டிலிருந்து 1953 ஆம் ஆண்டு வரையில் ஆசிரியராக பணிபுரிந்துள்ளார். "இராஷ்ட்ரசேவிகா சமிதி" என்ற அமைப்பு மூலம் பல சமூகப் பணிகளைச் செய்துள்ள இவர், 116 புத்தகங்கள் எழுதிய்யுள்ளார். இவரது இசைக்குருக்களான பாஸ்கர்புவா பகாலே பற்றிய "யா சம் ஹா" புதினமும் ராம் மராத்தே பற்றிய "இராம் பிரகார்" புதினமும் இவருக்கு நிறைய புகழையும் அங்கீகாரத்தையும் கொடுத்துள்ளது.  
இவரது 8 வயதிலிருந்தே சங்கர் புவா அஷ்டேகரிடமும் பின்னர் ராம் மராத்தேயிடமும் பாரம்பரிய இசைப்பாடலைக் கற்றுக்கொண்டதோடு சங்கீத்கலாநிதி ஆசிரியர் கிருஷ்ணராவ் புலம்ப்ரிகரிடமும் சில காலம் பாரம்பரிய இசைப் பயிற்சி பெற்றுள்ளார். இதன் அடிப்படையிலேயே மராத்தி திரைப்படமான "பஹிலி மங்லகௌர்" திரைப்படத்தில் பின்னணிப் பாடகியாகப் பாடியுள்ளார்.
# யோகினி ஜோக்லேகர்

## எழுதிய புத்தகங்கள்

1. நிராகஸ் निरागस
1. சிலாங்கன் शिलांगण
1. குணசாதி குனிதரி कुणासाठी कुणीतरी
1. ஜாக் जाग
1. சைதன்யா चैतन्या
1. சாக்சாத்கார் साक्षात्कार
1. உமாலா उमाळा
1. சிமகடே चिमखडे अर्थात बडबड गीते
1. உபகாரம் उपहार
1. ஸ்வாகா स्वाहा
1. நாதபிரம்மம் नादब्रह्म
1. பாய்குண पायगुण
1. ஆஸ்வத் आस्वाद
1. தகிஹண்டி दहीहंडी
1. சர்யத் शर्यत
1. ஸ்ரீ கணேசா ஶ்श्रीगणेशा
1. நவி வாட் नवी वाट
1. பாப்லெக் बापलेक
1. அஷ்வத் अश्वत्थ
1. சாருச்சி ஐ चारूची आई
# யோகினி ஜோக்லேகர்

## கட்டுரைகள்

1. ஷ்ரவன்
# யோகினி ஜோக்லேகர்

## எழுதப்பட்ட பாடல்கள்

1. மதுர் ஸ்வரலஹரி யா मधुर स्वरलहरी या
1. சகே பாய் சங்கதே மீ सखे बाई सांगते मी
1. ஹரிச்சி ஏகதாச் முரளி हरीची ऐकताच मुरली
1. கி சாகர நீலாம்பர हे सागरा नीलांबरा
# யோகினி ஜோக்லேகர்

## வாழ்க்கை

அவரது 2005 ஆம் ஆண்டு நவம்பர் 1 ஆம் தேதி தனது 80வது வயதில் நீண்ட காலமாக இருந்த நோயால் இறந்த இவரது நினைவாக, அவரது குடும்பத்தினர் தேவநாகரி யூனிகோட் எழுத்துருவான "அக்ஷரயோகினி"யை வெளியிட்டுள்ளனர்.
# தசா சூரி

**தசா சூரி** (Tasha Suri) இந்திய வம்சாவளியைச் சேர்ந்த பிரித்தானிய கற்பனை எழுத்தாளர் மற்றும் முன்னாள் கல்வி நூலகர் ஆவார்.  
2018 ஆம் ஆண்டில் வெளியிடப்பட்ட இவரது முதல் புதினமான மணல் சாம்ராஜ்யம் (*எம்பயர் ஆஃப் சாண்ட்*) 2019 ஆம் ஆண்டில் பிரித்தானிய கற்பனை புத்தக விருதுகளில் சிறந்த புதுமுகம் (சிட்னி ஜே பவுண்ட்ஸ்) என்ற விருதை சூரிக்கு கிடைக்க உதவியுள்ளது. மேலும் இந்த புதினம், டைம் இதழால் 2020 ஆம் ஆண்டில் வெளியான 100 சிறந்த கற்பனை புத்தகங்களில் ஒன்று எனவும் பட்டியலிடப்பட்டுள்ளது. 2022 ஆம் ஆண்டில், அவரது மற்றொரு புதினமான *மல்லிகை அரியணை (தி ஜாஸ்மின் திரோன்)* சிறந்த புதினத்திற்கான உலக கற்பனை புத்தக விருதை வென்றுள்ளது.
# தசா சூரி

## சுயசரிதை

தசா, இலண்டனின் காரோவில் இந்திய வம்சாவளி பஞ்சாபி பெற்றோருக்குப் பிறந்தவர். அடிக்கடி விடுமுறைக்காக இந்தியா வந்துபோகும் பழக்கமுடையவர்களாக இவரது குடும்பம் இருந்துள்ளது.  
வார்விக் பல்கலைக்கழகத்தில் ஆங்கிலம் மற்றும் எழுத்தில் படைப்பாற்றல் படித்துள்ள இவர் முன்னதாகஇலண்டன் இம்பீரியல் கல்லூரியில் கல்வி நூலகராக பணியாற்றியுள்ளார், தற்போது முழுநேர எழுத்தாளராக இருந்து வருகிறார்.
# தசா சூரி

## நூல் பட்டியல்

### எரியும் ராஜ்யங்கள் முத்தொகுப்பு

- மல்லிகை_சிம்மாசனம்
- *ஒலியாண்டர் வாள்*, 2022
- *தாமரைப் பேரரசு*, 2024
# தசா சூரி

## நூல் பட்டியல்

### அம்பாவின் புத்தகங்கள் - இரண்டு பாகங்கள்

- *மணல் சாம்ராஜ்யம்*, 2018
- *சாம்பல் சாம்ராஜ்யம்*, 2019
# தசா சூரி

## நூல் பட்டியல்

### இளம் வயது வந்தவர்

- *ஆத்மாக்கள் எதைக் கொண்டு உருவாக்கப்படுகின்றன: எ வுதரிங் ஹைட்ஸ் ரீமிக்ஸ்*, 2022
- *டாக்டர் ஹூ - த தசாப்தங்களின் தொகுப்பு - 1970கள் - தி கிரேடில்*, 2023
# செரிங் இலாண்டோல்

**செரிங் இலாண்டோல்** (*Tsering Landol*) என்பவர் இந்திய மகளிர் மருத்துவ நிபுணர் மற்றும் இந்தியாவின் இலடாக்கு ஒன்றிய பிரதேசத்தில் மகளிர் நல முன்னோடிகளில் ஒருவர். இவர் லே<nowiki/>யில் உள்ள சோனம் நோர்பூ நினைவு அரசு மருத்துவமனையில் பணியாற்றினார். மேலும் பிற மருத்துவக் கல்வி நிறுவனங்களுடனும் தொடர்புடையவர்.
# செரிங் இலாண்டோல்

## விருது

மருத்துவத்துறையில் இவருடைய பங்களிப்புகளுக்காக இந்திய அரசாங்கம் 2006-இல் பத்மசிறீ மற்றும் 2020-இல் பத்ம பூசண் விருதை இவருக்கு வழங்கியது. இந்தக் கௌரவத்தைப் பெற்ற முதல் இலடாக்கு பெண் மருத்துவர் இவராவார். 'வால் ஆப் பேமில்' இவர் இடம்பெற்றுள்ளார். இது இவரின் வாழ்க்கை அல்லது இருப்பு முழுவதும் சிறந்து விளங்கியவர்கள் பெருமை மற்றும் மகத்துவத்தை எடுத்துக்காட்டுவதாகும். சிறந்த சாதனைகளை அடைந்த மற்றும்/அல்லது சமூகத்திற்குக் குறிப்பிடத்தக்கப் பங்களிப்பைச் செய்த தனிநபர்கள் மற்றும் குழுக்களை இச்சுவர் அங்கீகரிக்கிறது. புகழ்பெற்ற இலடாக்கு நாட்டுப்புற இசைக்கலைஞரான மோருப் நம்கியாலின் வாழ்க்கை குறித்த ஆவணப்படமான *தி சாங் கலெக்டரில்* லாண்டோல் இடம்பெற்றுள்ளது. 2020ஆம் ஆண்டில் இந்தியாவின் மூன்றாவது உயரிய குடிமகன் விருதான பத்ம பூசண் இவருக்கு வழங்கப்பட்டது.
# செரிங் இலாண்டோல்

## மேலும் பார்க்கவும்

- மோருப் நம்கியால்
# கீர்த்தனா குமார்

**கீர்த்தனா குமார்** (*Kirtana Kumar* பிறப்பு 8 மார்ச் 1966) என்பவர் பெங்களூரில் உள்ள ஒரு இந்திய நடிகை, இயக்குநர், திரைப்பட படைப்பாளி ஆவார். இவர் நாடகம், திரைப்படம் குறித்து எழுதிவருகிறார். அவை பல்வேறு தேசிய இதழ்களில் வெளியாகின்றன. இவர் ஐரோப்பிய செவ்வியல் மற்றும் அமெரிக்க இலக்கியத்தில் முதுகலைப் பட்டம் பெற்றவர். *நாடகம்,* திரைப்படம் போன்றவற்றில் இவரது பங்களிப்புக்காக *மெக்ஆர்தர் அறக்கட்டளை* மற்றும் கலைக்கான இந்தியா அறக்கட்டளை உட்பட பல முக்கிய விருதுகள் மற்றும் பெல்லோஷிப்களைப் பெற்றுள்ளார். இவர் பெங்களூரில் உள்ள சோபியா உயர்நிலைப் பள்ளியில் படித்தார். இவர் பெண் கலைஞர்கள் குழுவின் அறங்காவலராக உள்ளார், குழந்தைகளுக்கான நாடக பட்டறையை ஆண்டு முழுவதும் நடத்தி வருகிறார். மேலும் பெங்களூரில் உள்ள கிராமப்புற கலைஞர்கள் வசிப்பிடமான இன்ஃபினைட் சோல்ஸ் ஃபார்மின் இணை உரிமையாளராகவும் இவர் உள்ளார்.
# கீர்த்தனா குமார்

## நாடக வாழ்க்கை

கீர்த்தனா குமார் "தி லாஸ் ஏஞ்சல்ஸ் தியேட்டர் சென்டரில்" தி ஏசியன்-அமெரிக்கன் தியேட்டர் பிராஜெக்ட் மூலம் ஆறு ஆண்டுகள் பயிற்சி பெற்று நடிகராக இருந்தார். இவர் சுசுகி தியேட்டர் (ம) புடோ, தங்-டா, களரி பயட்டு மற்றும் குரல் நுட்பத்தில் பயிற்சி பெற்றவர். இவர் மற்ற கலைஞர்களுடன் தொடர்ந்து கற்று பயிற்சி அளித்து வருகிறார்.  
பல ஆண்டுகளாக, இலண்டனில் உள்ள குவெஸ்டர்ஸ் நாடக அரங்கில் "ஆக்னஸ் ஆஃப் காட்", "கதி & பகவதாஜுகம்", லாஸ் ஏஞ்சல்ஸ், காஸ்ட் நாகர அரங்கில் பில் சி. டேவிசின் "ஸ்பைன்", திரெஸ்டில் நாடக அரங்கில் "சகுந்தலா", செயின்ட் அல்பன்ஸ் மற்றும் ஸ்ரீ அரவிந்தரின் சாவித்திரியை தழுவி எழுதப்பட்ட நாடகமான "இன் தி ஹவர் ஆஃப் காட்" போன்ற நாடகங்களில் இவர் முக்கிய பாத்திரங்களை ஏற்றார். இவரது தயாரிப்பான "தி மெய்ட்ஸ்" ரங்க சங்கரா விழா மற்றும் ரங்கயானாவில் நடந்த பகூரூபி விழா உட்பட பல அரங்கேற்றபட்டது. இவரது தனிப் படைப்பில் டேரியோ ஃபோ "மெடியா" & "ஆர்கஸ்மோ அடல்டோ", "அன்ரூலி வுமன் - அல்லது ஷேக்ஸ்பியர்ஸ் சிக்ஸ்" ஆகியவை அடங்கும், இது ஷேக்ஸ்பியரின் நாடகங்களில் பெண் கதாபாத்திரங்களை அடிப்படையாகக் கொண்டு இவர் வடிவமைத்த நாடகம் ஆகும். "தி வெடிங் பார்ட்டி" என்ற நாடகத்துக்காக இந்தியா ஃபவுண்டேஷன் ஃபார் தி ஆர்ட்சிடமிருந்து மானியம் பெற்றார், இது மிகவும் விமர்சன ரீதியான பாராட்டைப் பெற்ற நாடகமாக இருந்தது. அதைத் தொடர்ந்து, இவர் யூஜின் அயோனெஸ்கோவின் "தி பால்ட் சோப்ரானோ" ஐ இயக்கினார் மேலும் மிக அண்மையில், ஜாக்ரிதி தியேட்டருக்காக டாரியோ ஃபோவின் "ஆர்கஸ்மோ அடல்டோ எஸ்கேப்ஸ் ஃப்ரம் தி ஜூ"வை இயக்கி நடித்தார். இவர் தற்போது ஸ்டீவன் பெர்காஃப்பின் "தி சீக்ரெட் லவ் லைஃப் ஆஃப் ஓபிலியா"வை பெங்களூர் மேடைக்காக இயக்கி வருகிறார்.
# எ. சொ. அப்பாசாமி

**எலிசபெத் சொர்னம் கொர்னேலியசு அப்பாசாமி** (*E. S. Appasamy*-1878 - 1963), **திருமதி பால் அப்பாசாமி** அல்லது **எ. சொ. அப்பாசாமி** என்று தொழில் ரீதியாக அறியப்பட்டவர், ஓர் இந்தியச் சமூக சேவகர் மற்றும் கல்வியாளர் ஆவார். இவர் சென்னையில் இளையோர் மகளிர் கிறித்துவ சங்கத்தில் பணிபுரிந்தார். மேலும் 1920களில் இந்தியாவில் தேசியச் சமூக சேவையமைப்பின் தேசியச் செயலாளராக இருந்தார். 1924ல் பெண்களுக்காக வித்யோதயா பள்ளியை நிறுவினார்.
# எ. சொ. அப்பாசாமி

## இளமை

எலிசபெத் சொர்ணம் (அல்லது சுவர்ணம்) கொர்னேலியசு 1878ஆம் ஆண்டில் சாலமன் துரைசாமி கொர்னேலியசு மற்றும் எசுதர் இராஜநாயகம் ஆகியோரின் பத்துக் குழந்தைகளில் ஒருவராகப் பிறந்தார். இவருடைய பெற்றோர் கிறித்தவர்கள். இவரது தந்தை பொதுப்பணித்துறையில் பணிபுரிந்தார். இவர் புனேயில் உள்ள எபிபானி உயர்நிலைப் பள்ளியில் பயின்றார். மேலும் சென்னையில் உள்ள மாநிலக் கல்லூரியில் சேர்ந்த ஐந்தாவது பெண்மணி ஆவார். இவர் இங்கு இளங்கலைப் பட்டம் பெற்றார்.
# எ. சொ. அப்பாசாமி

## தொழில்

அப்பாசாமி தேசியச் சேவை அமைப்பின் அகில இந்தியப் பெண் செயலாளராகவும், சென்னை, இளம் பெண்களின் கிறித்தவச் சங்க துணைத் தலைவராகவும் இருந்தார். சென்னையில் இவரது சகாக்களில் அரசியல்வாதி மோனா ஹென்ஸ்மேன் மற்றும் மருத்துவர் முத்துலட்சுமி ரெட்டி ஆகியோர் அடங்குவர். வேலை, பேச்சு, ஏற்பாடு, நிதி திரட்டுதல் என இந்தியா முழுவதும் பயணம் செய்துள்ளார். இவர் 1924-இல் பல்லாவரம் என்ற இடத்தில் பெண்களுக்கான கிறிஸ்தவ உறைவிடப் பள்ளியான வித்யோதயா பள்ளியை நிறுவினார். இவரது மகள் விமலா பள்ளியின் முதல் மாணவிகளில் ஒருவர்.  
1924ஆம் ஆண்டு வாசிங்டன், டி. சி.யில் நடந்த இளம் பெண்களின் கிறிததவச் சங்கத்தின் உலகக் குழுக் கூட்டத்தில் இந்தியாவைப் பிரதிநிதித்துவப்படுத்தி, "பெண்கள் கல்வியின் இலட்சியங்கள்" என்ற தலைப்பில் பேசுவதற்காகச் சிங்கப்பூருக்குச் சென்றார். 1928ஆம் ஆண்டில் இவர் பண்டித ரமாபாயின் வாழ்க்கை வரலாற்றை எழுதினார். மேலும் இவர் அமெரிக்காவிற்குப் பயணம் செய்தார். இவர் டிட்ராயிட், மிச்சிகன் நகரில் ஒரு பன்னாட்டுக் கூட்டத்தில் கலந்து கொண்டார்.
# எ. சொ. அப்பாசாமி

## வாழ்க்கை மற்றும் குடும்பம்

சுவர்ணம் கொர்னேலியசு வழக்கறிஞரும் நீதிபதியுமான பால் அப்பாசாமியை மணந்தார். இவர்களுக்கு நான்கு குழந்தைகள்: மேரி விமலா, ஜான் பாசுகர், எசுதர் ஜெயா மற்றும் சாந்த் பால். 1936 முதல் 1965 வரை வித்யோதயா பள்ளியின் தலைமையாசிரியராக இருந்தார். மகள் ஜெயா அப்பாசாமி கலைஞர், எழுத்தாளர், கல்லூரிப் பேராசிரியர் மற்றும் அறிஞர் ஆவார். மகன் எஸ். பால் அப்பாசாமி 1960களில் இந்தியா மற்றும் இலங்கை இளம் பெண்களின் கிறிஸ்தவ சங்கத்தின் கல்வியாளராகவும் பிரதிநிதியாகவும் இருந்தார். இவரது பேத்தி மருத்துவர் சத்யா பிரிங்க் கனடாவில் ஒரு சமூகவியலாளர் மற்றும் கொள்கை ஆலோசகர் ஆவார்.
# தாரிணி தேசாய்

**தாரிணி தேசாய்,** இந்தியாவின் குசராத்தைச் சேர்ந்த சிறுகதை எழுத்தாளர் ஆவார்.
# தாரிணி தேசாய்

## வாழ்க்கை

பரோடாவில் (தற்போதைய வதோதரா) 22 டிசம்பர் 1935 அன்று சுதாபென் மற்றும் ருத்ரபிரதாப் முன்ஷிக்கு மகளாகப் பிறந்த தாரிணியிம் குடும்பம் குசராத் மாநிலத்தின் ஆனந்து மாவட்டத்தில் உள்ள பெட்லாட் என்பதைச் சேர்ந்ததாகும். தனது ஆரம்ப மற்றும் இடைநிலைக் கல்வியை பரோடாவிலேயே முடித்துள்ள இவர் 1957 ஆம் ஆண்டில் மகாராஜா சாயாஜிராவ் பல்கலைக்கழகத்தில் தத்துவம் மற்றும் உளவியலில் இளங்கலையும் பம்பாய் வில்சன் கல்லூரியில் தத்துவத்தில் முதுகலை படித்து முடித்துள்ளார். தொடர்ந்து 1956 ஆம் ஆண்டில் இந்திய பாரம்பரிய இசையில் பட்டயம் பெற்ற இவர், *கியாரெக்* என்ற இலக்கிய இதழில் ஆசிரியராக பணியாற்றியுள்ளார்.  
1955 ஆம் ஆண்டில் குஜராத்தி கவிஞரும் விமர்சகருமான சுதிர் தேசாய் என்பவரை மணந்துள்ளார். இத்தம்பதியருக்கு சன்ஸ்கர் தேசாய் என்ற மகனும், சமஸ்கிருதிராணி தேசாய் மற்றும் திவானி தேசாய் என்ற இரண்டு மகள்களும் உள்ளனர். இவரது மகன் மூத்த ஆவணப்பட இயக்குனராகவும், மகள்கள் இருவரும் கவிஞர்களாகவும் உள்ளார்கள்.
# தாரிணி தேசாய்

## தொடக்கம்

இவரது கல்லூரி வாழ்க்கையிலேயே எழுதத் தொடங்கியுள்ள தாரணியின் முதல் வானொலி நிகழ்ச்சியான *நவராத்திரி* 1951 ஆம் ஆண்டில் அனைத்திந்திய வானொலியின் பரோடா மையத்திலிருந்து ஒளிபரப்பப்பட்டுள்ளது. 1962 ஆம் ஆண்டில் இவரது மற்றொரு வானொலி நிகழ்ச்சி அனைத்திந்திய வானொலியின் பம்பாய் மையத்திலிருந்து ஒளிபரப்பப்பட்டுள்ளது. 1966 ஆம் ஆண்டில் *சாந்தனி* இதழில் இவரது முதல் கதையான *சந்திப்பு* என்பது வெளியாகியுள்ளது. இவரது சிறுகதை *கபரோ பான் சாலி ஷேக் சே* என்பது ராதேஷ்யம் ஷர்மாவால் தொகுக்கப்பட்டு வெளியிடப்பட்டுள்ளது.  
1984 ஆம் ஆண்டில் வெளியிடப்பட்*ட பாக் போல்டா லேஜ் சே* என்பது இவரது பதினைந்து சிறுகதைகளின் முதல் தொகுப்பாகும்.  
மற்றொரு சிறுகதைத் தொகுப்பான *ராஜா மகாராஜா ஜெ* என்பது "மாயை" என்ற விஷயத்தை மையமாகக் கொண்ட பதினான்கு சிறுகதைகளைக் கொண்டு 1992 ஆம் ஆண்டில் வெளியாகியுள்ளது.  
*2*003 ஆம் ஆண்டில் அவரது மூன்றாவது சிறுகதைத் தொகுப்பு பல்வேறு சோதனைக் கதைகளைத் தொகுத்து வெளியிடப்பட்ட *மெரூன் ஜம்லி குலாபி* (2003) என்பதாகும். 2008 ஆம் ஆண்டில் இவரது நான்காவது சிறுகதைத் தொகுப்பான *கோமல் பஞ்சம் ஜா* (2008) என்பது வெளியாகியுள்ளது.  
*சிம்புதாடா* மற்றும் *கஞ்சி காஞ்சி அனே வஞ்சி ஆகிய* குழந்தைகளுக்கான கதைகளையும் தாரணி எழுதியுள்ளார். *தாரினிபஹென் தேசாய் நி ஷ்ரேஷ்டா வர்தாவோ* என்பது இவரது தேர்ந்தெடுக்கப்பட்ட கதைகளின் தொகுப்பாகும். அவரது கதைகள்தாரினிபஹேன் தேசாய் நி வர்தாவோ: அஸ்வத் மற்றும் அவ்போத் என்ற தலைப்பில் பகுப்பாய்வு செய்யப்பட்டு அதில் பல அறிஞர்கள் இவரது கதைகளை பகுப்பாய்வு செய்து எழுதியுள்ளனர். *சாத் தாலி ராமதாதி க்ஷனோ* என்பது இவரது பேனா ஓவியங்களின் தொகுப்பாகும்.
# தாரிணி தேசாய்

## விருதுகள்

2004 இல், தாரணிக்கு தூம்கேது விருது வழங்கப்பட்டுள்ளது. இவரது கதைத் தொகுப்புகள் குஜராத் சாகித்ய அகாடமி மற்றும் குஜராத்தி சாகித்ய பரிஷத் ஆகியவற்றால் பரிசளிக்கப்பட்டுள்ளது.
# பீம்லா போடார்

**பீம்லா போடார்** (*Bimla Poddar*) என்பவர் இந்தியச் சமூகச் சேவகர், தொழிலதிபர், பரோபகாரர் மற்றும் *ஞான பிரவாகாவின்* நிறுவனர் ஆவார். *ஞான பிரவாகா* வாரணாசியை தளமாகக் கொண்ட கலாச்சார ஆய்வு மையம். இம்மையம் இந்தியாவின் கலாச்சாரப் பாரம்பரியத்தைப் பாதுகாக்கும் முயற்சிகளில் ஈடுபட்டுள்ளது. இந்த அமைப்பின் கீழ், போடார் இந்தியாவின் கலாச்சாரம் ஆராய்வது தொடர்பான நடவடிக்கைகளில் ஈடுபட்டுள்ளார். பண்டைய இந்தியாவின் கலைப்பொருட்கள் அடங்கிய பாரம்பரிய அருங்காட்சியகத்தைப் பராமரித்து வருகின்றார். இந்தியாவின் உத்தரப் பிரதேச மாநிலத்தில் உள்ள வாரணாசியில் பிறந்து வளர்ந்தவர் பீமல் குமார் போடாரைத் (பணக்கார வணிகக் குடும்பத்தில் பிறந்தவர்) திருமணம் செய்து கொண்டார். மேலும் அம்புஜா உட்படப் பல குடும்ப நல அமைப்புகளின் இயக்குநராக இருந்தார். இதில் அம்புஜா சிமெண்ட் நிறுவனமும் ஒன்று.
# பீம்லா போடார்

## மேலும் பார்க்கவும்

- இந்தியாவின் கலாச்சாரம்
# மாயா தேவி செத்ரி

**மாயா தேவி செத்ரி** (*Maya Devi Chettry*) என்பவர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்திய நாடாளுமன்றத்தின் மேலவையான மாநிலங்களைவின் உறுப்பினராக இருந்தார். இவர் இப்பதவிக்கு மேற்கு வங்காள மாநிலத்தினைப் பிரதிநிதித்துவம் படுத்தினார். செத்ரி இந்திய தேசிய காங்கிரசு கட்சியினைச் சார்ந்தவர்.
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/புதிய கட்டுரைகளுக்கான தலைப்புகள்

<div>  
</div>  
1. கணிதம்: விக்கிப்பீடியா:விக்கித்திட்டம் கணிதம்/உருவாக்க வேண்டிய கட்டுரைகள்
1. வேதியியல்: விக்கிப்பீடியா:விக்கித்திட்டம் வேதியியல்/உருவாக்க வேண்டிய கட்டுரைகள்
1. விலங்கியல்: விக்கிப்பீடியா:விக்கித்திட்டம் விலங்குகள்/உருவாக்க வேண்டிய கட்டுரைகள்
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/புதிய கட்டுரைகளுக்கான தலைப்புகள்

## இயற்பியல்

1. ஒப்புமின்னழுத்தப் பரப்பு - Potentiometric surface
1. Classical fluid
1. Relative locality
1. நிலை வெளி - State space
1. Gravitational contact terms
1. Spatial scale
1. Covariance group
1. தொடாவிசை - Non-contact force
1. Super Bloch oscillations
1. Contracted Bianchi identities
1. Physical system
1. Front
1. காவியழுத்தம் - Vector potential
1. Long-slit spectroscopy
1. Quasistatic approximation
1. Mean inter-particle distance
1. Unification of theories in physics
1. Generalized Lagrangian mean
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/புதிய கட்டுரைகளுக்கான தலைப்புகள்

## உயிரியல்

1. Thanatocoenosis
1. Smash and Grab (biology)
1. Perennation
1. Psammon
1. Subvariety
1. Biofact
1. Suctorial
1. Rimose
1. Tiller
1. Permissiveness
1. Monoclonality
1. Xerophile
1. Range state
1. Oxford Dictionary of Biology
1. Monogastric
1. Relict
1. Substrate
1. Photokinesis
1. Sociome
1. Oophagy
1. Gracility
1. Perceptual trap
1. Paratype
1. Haplotype block
1. Syngameon
1. Photoautotrophism
1. Suresh Kumar Rayala
1. J. P. Yadav
1. Harren Jhoti
1. Natasha Mhatre
1. Arun Kumar Shukla
1. Debasis Dash
1. Sanjay Gubbi
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/புதிய கட்டுரைகளுக்கான தலைப்புகள்

## தாவரவியல்

1. தாவரவியல் பெயர் - Botanical name
1. தாவர வளம் - Flora
1. Segregate
1. Phrase name
1. Subvariety
1. Classes Plantarum
1. Principle of typification
1. Combinatio nova
1. Revisio Generum Plantarum
1. Flora Svecica
1. Isonym
1. Globoid
1. Ideotype
1. Crown sprouting
1. Plants of the World Online
1. Orthographical variant
1. Division
1. World Checklist of Selected Plant Families
1. Subaerial
1. World Flora Online
1. Syntype
1. Graft-chimaera
1. Auctorum
1. Supplementum Plantarum
1. International Plant Names Index
1. Fundamenta Botanica
1. Syllable stress of Botanical Latin
1. Descriptive botanical name
1. Alliance
1. Nomen illegitimum
1. Paratype
1. Nomen nudum
1. Sanctioned name
1. Basionym
1. Kleptotype
1. N. Sasidharan
1. K. Ramiah
1. Shripad Narayan Agashe
1. Upendranath Kanjilal
1. Alfred Wyndham Lushington
1. Kartar Singh Thind
1. Giri Raj Singh Sirohi
1. Pabitra Kumar Sen
1. Palpu Pushpangadan
1. Atulananda Das
1. H.Y. Mohan Ram
1. Arjula Ramachandra Reddy
1. T. S. Nayar
1. George Gammie
1. Solipuram Madhusudhan Reddy
1. Triloki Nath Khoshoo
1. Raol Shree Dharmakumarsinhji
1. Wilhelm Sulpiz Kurz
1. Kalipada Biswas
1. Shankar Purushottam Agharkar
1. Anindya Sinha
1. Anuradha N. Naik
1. Sahay Ram Bose
1. Prakash Kumar Pallathadka
1. Debabarta Chatterjee
1. Ananda Chandra Dutta
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/புதிய கட்டுரைகளுக்கான தலைப்புகள்

## வணிகவியல்

1. அமைதியான வர்த்தகம் - Silent trade
1. எதிர் வர்த்தகம் - Countertrade
1. எல்லை வர்த்தகம் - Border trade
1. நிலையான வழக்கமான வர்த்தக உறவுகள் - Permanent normal trade relations
1. வர்த்தக தொல்லியல் - Archaeology of trade
1. வர்த்தகத்திற்கான உதவி - Aid for Trade
1. வர்த்தகம் - Commerce
1. விண்வெளி வணிகம் - Space trade
# விக்கிப்பீடியா:பயிலரங்கு 2024 (திருநெல்வேலி)/நிகழ்வு/புதிய கட்டுரைகளுக்கான தலைப்புகள்

## அன்றாடப் பயன்பாடுகள்

1. ரிமார்கபிள் (கைக் கணினி) - Remarkable (tablet)
1. திறன்கடிகாரம் - Smartwatch  
<div>  
</div>
# உருபீடியம் மூவயோடைடு

**உருபீடியம் மூவயோடைடு** (*Rubidium triiodide*) என்பது RbI<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் நேர்மின் அயனியும் (Rb<sup>+</sup>) அயோடைடு எதிர்மின் அயனியும் I<sup>−</sup><sub>3</sub>.சேர்ந்து இச்சேர்மம் உருவாகிறது.
# உருபீடியம் மூவயோடைடு

## தயாரிப்பு

உருபீடியம் அயோடைடுடன் அயோடின் சேர்ந்த நீர்த்த கரைசலை சூடாக்குவதன் மூலம் உருபீடியம் மூவயோடைடு உருவாகும்.:  
::RbI + I<sub>2</sub> → RbI<sub>3</sub>
# உருபீடியம் மூவயோடைடு

## பண்புகள்

உருபீடியம் மூவயோடைடு செஞ்சாய்சதுரப் படிகக் கட்டமைப்பில் கருப்பு நிறப் படிகங்களாகக் காணப்படுகிறது. Pnma என்ற இடக்குழுவில் அலகு செல் அளவுருக்கள் a = 1090.8 பைக்கோமீட்டர், b = 665.5 a = 1090.8 பைக்கோமீட்டர், c = 971.1 a = 1090.8 பைக்கோமீட்டர் என்ற அலகு செல் அளவுருக்கள் கொண்டு சீசியம் மூவயோடைடு சேர்மத்தின் கட்டமைப்பை ஒத்த கட்டமைப்பில் படிகமாகிறது. ஆனால் இவ்வினைகள் சமீபத்திய ஆய்வுகளால் மறுக்கப்பட்டன.
# பாலோப்சிசு

**பாலோப்சிசு** (தாவரவியல் வகைப்பாடு: *Phaulopsis*) என்பது முண்மூலிகைக் குடும்பம் என்ற பூக்கும் தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Willd. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1800 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, ஆப்பிரிக்கா, வளைகுடா நாடுகள், கிழக்கு இமயமலை முதல் சீனாவரையும், இந்தோசீனா ஆகிய நில எல்லைகளில் இருக்கின்றன.
# பாலோப்சிசு

## இப்பேரினத்தின் இனங்கள்

கியூ தாவரவியல் ஆய்வகம், இப்பேரினத்தின் இனங்களாக, 21 இனங்களை, பன்னாட்டு தாவரவியல் அமைப்புகளோடு வெளியிட்டுள்ளது. அவை வருமாறு;—  
1. Phaulopsis aequivoca
1. Phaulopsis angolana
1. Phaulopsis barteri
1. Phaulopsis ciliata
1. Phaulopsis dorsiflora
1. Phaulopsis gediensis
1. Phaulopsis grandiflora
1. Phaulopsis imbricata
1. Phaulopsis johnstonii
1. Phaulopsis lankesterioides
1. Phaulopsis latiloba
1. Phaulopsis lindaviana
1. Phaulopsis marcelinoi
1. Phaulopsis micrantha
1. Phaulopsis pulchella
1. Phaulopsis sangana
1. Phaulopsis savannicola
1. Phaulopsis semiconica
1. Phaulopsis symmetrica
1. Phaulopsis talbotii
1. Phaulopsis verticillaris
# அனிதா கரிபால்டி

**அனிதா கரிபால்டி** ( Anita Garibaldi ; பிறப்பு ; 30 ஆகஸ்ட் 1821 - 4 ஆகஸ்ட் 1849) பிரேசில் கூட்டாட்சிக் குடியரசு புரட்சியாளர் ஆவார். இவர் இத்தாலிய புரட்சியாளர் கியூசெப் கரிபால்டியின் மனைவியும் மற்றும் தோழமையும் ஆவார். இவர்களின் கூட்டாண்மை 19 ஆம் நூற்றாண்டின் புனைவியம் மற்றும் புரட்சிகர தாராளவாதத்தின் உணர்வை வெளிப்படுத்தியது.
# அனிதா கரிபால்டி

## ஆரம்ப கால வாழ்க்கை

**அனா மரியா டி ஜீசஸ் ரிபேரோ** என்ற பெயரில் ஆகஸ்ட் 30, 1821 இல், பிரேசில் இராச்சியத்தின் ( போர்த்துக்கல், பிரேசில், அல்கார்வெசு ஆகியவற்றின் ஐக்கிய இராச்சியம் ) ஒரு பகுதியான லகுனாவில் - பிரேசிலின் சுதந்திரத்திற்கு ஒரு வருடம் முன்பு - ஒரு ஏழை. அசோரசு போர்த்துகீசிய வம்சாவளியைச் சேர்ந்த குடும்பத்தில் பிறந்தார்.  
பிரேசிலிலுள்ள வணிகப் பகுதிகள் மற்றும் நுகர்வோர் மையங்களுக்கு இடையே குதிரைகள், கால்நடை மற்றும் கோவேறு கழுதைகளை ஓட்டிச் செல்பவர்களைக் கண்காணிக்கும் பணியிலிருந்த *மரியா அன்டோனியா டி ஜீசஸ் அன்ட்யூன்ஸ்* மற்றும் *பென்டோ ரிபேரோ டா சில்வா* ஆகியோருக்குப் பிறந்த பத்து குழந்தைகளில் இவர் மூன்றாவது குழந்தை. 1835 ஆம் ஆண்டில், பதினான்கு வயதில், *மானுவல் டுவார்டே அகுயர்* என்பவரை திருமணம் செய்து கொள்ள வேண்டிய கட்டாயம் இவருக்கு ஏற்பட்டது. இவரது கணவர் ஏகாதிபத்திய இராணுவத்தில் சேருவதற்காக இவரைக் கைவிட்டார்.
# அனிதா கரிபால்டி

## கியூசெப் கரிபால்டியுடன் வாழ்க்கை

நிறுவப்பட்டுள்ள அனிதா மற்றும் கியூசெப்பே கரிபால்டி சிலை]]
இலிகுரியன் வம்சாவளியைச் சேர்ந்த நிகோயிஸ் மாலுமியான கியூசெப் கரிபால்டி, இத்தாலிய தேசியவாத புரட்சியாளராக மாறினார். 1836 இல் ஐரோப்பாவை விட்டு வெளியேறி, தெற்கு பிரேசிலில் பிரிவினைவாத ரியோகிராண்டன்ஸ் குடியரசு சார்பாக போராடினார். இளைஞரான கரிபால்டி அனிதாவை முதன்முதலில் பார்த்தபோதே, "நீங்கள் என்னுடையவராக இருக்க வேண்டும்" என்று அவரிடம் கூறினார். அனிதா அக்டோபர் 1839 இல் கரிபால்டியின் *ரியோ பார்டோ* என்ற கப்பலில் சேர்ந்தார். ஒரு மாதத்திற்குப் பிறகு, இம்பிடுபா மற்றும் லகுனாவில் நடந்த போர்களில், தனது காதலருடன் இருந்தார்.  
குரிட்டிபனோஸ் போரில், போட்டிக் குழுவால் கைது செய்யப்பட்ட அனிதா கரிபால்டியுடனான தொடர்பை இழந்தார். சிறைபிடிக்கப்பட்ட நிலையில், காவலர்கள் அனிதாவிடம் கரிபால்டி இறந்துவிட்டதாகக் கூறினார்கள். அனிதா மிகவும் மனமுடைந்து போனார். போரில் இறந்தவர்களிடையே கரிபால்டியை தேட அனுமதி பெற்ற அனிதா அங்கிருந்து குதிரை மீதேறி தப்பித்து அருகிலுள்ள காடுகளுக்குத் தப்பித்தார். எதிரிகளிடமிருந்து தப்பித்த அனிதா நான்கு நாட்கள் காடுகளில் உணவோ பானமோ இல்லாமல் அலைந்து திரிந்தார். இறுதியாக, இவர் கிளர்ச்சியாளர்களுடன் தொடர்பு கொள்ள முடிந்தது . மேலும், வகாரியாவில் கரிபால்டியுடன் மீண்டும் இணைந்தார். சில மாதங்களுக்குப் பிறகு, இவர்களின் முதல் குழந்தை, மெனோட்டி (1840-1903) பிறந்தது. இத்தாலியப் போராளி சிரோ மெனோட்டியின் நினைவாக இவருக்கு இந்த பெயர் வழங்கப்பட்டது. பின்னர் மெனோட்டி சுதந்திரத்திற்கான போராளியாக ஆனார். இத்தாலியில் நடந்த போர்களில் தனது தந்தைக்கு உதவியாக இருந்தார். இவர்களுக்கு மேலும் ரோசிட்டா (பிறப்பு 1843-1845 ), தெரசிட்டா (பிறப்பு 1845-1903) மற்றும் ரிச்சியோட்டி (பிறப்பு 1847-1924) என மூன்று குழந்தைகள் பிறந்தனர்.  
அனிதா கரிபால்டி மற்றும் அவரது செஞ்சட்டை படைவீரர்களுடன் 1848 இல் நடந்த புரட்சிகளில் சேர மீண்டும் இத்தாலிக்கு சென்றார். அங்கு இவர் ஆஸ்திரிய பேரரசின் படைகளுக்கு எதிராக போராடினார். பிப்ரவரி 1849 இல், கரிபால்டி நியோபோலிடன் மற்றும் பிரெஞ்சு தலையீட்டிற்கு எதிராக திருத்தந்தை நாடுகளை மீட்டெடுப்பதை நோக்கமாகக் கொண்ட புதிதாக அறிவிக்கப்பட்ட உரோமானிய குடியரசுடன் கரிபால்டி இணைந்தார். ஜூன் 30 அன்று அனிதா தனது கணவருடன் இணைந்து கொண்டார். பின்னர் அவர் கரிபால்டியன் படையணியுடன் பிரெஞ்சு மற்றும் ஆஸ்திரிய துருப்புக்களிடமிருந்து தப்பி ஓடினார்.
# அனிதா கரிபால்டி

## இறப்பு

அனிதா கரிபால்டியின் மார்பளவு சிலை.]]
கர்ப்பிணியாக இருந்த அனிதா மலேரியாவால் பாதிக்கப்பட்டிருந்தார். ஆகஸ்ட் 4, 1849 அன்று இரவு 7:45 மணிக்கு இத்தாலியின் ராவென்னாவுக்கு அருகிலுள்ள மாண்ட்ரியோலில் உள்ள குய்சியோலி பண்ணையில் இறந்தார். இவருடைய உடலை அவசரமாக புதைக்க வேண்டியிருந்தது. பின்னர் ஒரு நாயால் தோண்டி எடுக்கப்பட்டது.
# உருபீடியம் செருமேனியம் அயோடைடு

**உருபீடியம் செருமேனியம் அயோடைடு** (*Rubidium germanium iodide*) என்பது RbGeI<sub>3</sub>என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். உருபீடியம் மற்றும் செருமேனியம் ஆகிய தனிமங்களின் மும்மை ஆலைடு சேர்மம் என்று இது வகைப்படுத்தப்படுகிறது. ஒளிமின்னழுத்த பயன்பாடுகளுக்கான நச்சுத்தன்மை வாய்ந்த CH<sub>3</sub>NH<sub>3</sub>PbI<sub>3</sub> சேர்மத்திற்கு இது ஒரு சாத்தியமான இணையாகக் கருதப்படுகிறது.
# உருபீடியம் செருமேனியம் அயோடைடு

## தயாரிப்பு

செருமேனியம்(II) ஐதராக்சைடுடன் ஐதரயோடிக் அமிலத்தில் கரைக்கப்பட்ட உருபீடியம் அயோடைடு கரைசலைச் சேர்த்து வினைபுரியச் செய்வதன் மூலம் உருபீடியம் செருமேனியம் அயோடைடை தயாரிக்கலாம்.:  
::Ge(OH)<sub>2</sub> + RbI + 2 HI → GeRbI<sub>3</sub> + 2 H<sub>2</sub>O
# உருபீடியம் செருமேனியம் அயோடைடு

## பண்புகள்

உருபீடியம் செருமேனியம் அயோடைடு பல்வேறு சிதைந்த பெரோவ்சிகைட்டு போன்ற கட்டமைப்புகளுடன் பல்லுருவங்களில் காணப்படுகிறது. இது Ge2<sup>+</sup> அயனியின் மையத்தில் உள்ள "பிணைப்பு அல்லாத" இணை எலக்ட்ரான்களின் செல்வாக்கை பிரதிபலிக்கிறது.  
அறை வெப்பநிலையில், உருபீடியம் செருமேனியம் அயோடைடு கருப்பு நிறத்தில் கனசதுர பெரோவ்சிகைட்டு வடிவத்தைக் கொண்டுள்ளது. -29 ° செல்சியசு வெப்பநிலை மற்றும் -52 °செல்சியசு வெப்பநிலைகளுக்கு இடையே கருப்பு செஞ்சாய் சதுர வடிவமும்; -52 °செல்சியசு வெப்பநிலை மற்றும் -92 °செல்சியசு வெப்பநிலைகளுக்கு இடையே போர்டாக்சு-சிவப்பு நேர்சாய்சதுர பெரோவ்சிகைட்டு வடிவமும்; மற்றும் -92 ° செல்சியசு வெப்பநிலைக்குக் கீழே எலுமிச்சை-மஞ்சள் நேர்சாய்சதுர வடிவமும் கொண்ட பண்புகளை உருபீடியம் செருமேனியம் அயோடைடு வெளிப்படுத்துகிறது.
# சப்பானில் பௌத்தம்
# திருதராட்டிரன் (பௌத்தம்)

**திருதராட்டிரன்** பௌத்தத்தில் ஒரு முக்கிய தெய்வம் மற்றும் நான்கு பரலோக மன்னர்களில் ஒருவர். அவரது பெயர் "தேசத்தை நிலைநிறுத்துபவர்" என்று பொருள் தரும்.
# திருதராட்டிரன் (பௌத்தம்)

## பெயர் காரணம்

திருதராட்டிரன் என்ற பெயர் *திருதா* (உடைமை; தாங்குதல்) மற்றும் *ராட்டிரா* (ராஜ்யம்; பிரதேசம்) ஆகிய வார்த்தைகளின் சமசுகிருத கலவையாகும். இவருடைய மற்ற பெயர்கள் பின்வருமாறு:  
- பாரம்பரிய சீனம் : 持國天; எளிமைப்படுத்தப்பட்ட சீனம் : 持国天; பின்யின் : சிகுயோ தியான்; சப்பானிய மொழி: ஜிகோகுடென்; கொரியன் மொழி : 지국천 ஜிகுக் சியோன்; வியட்நாமிய மொழி: திரை குவோக் தின் (Trì Quốc Thiên), சமஸ்கிருத திருதராஷ்டிரத்தின் கல்கு
- பாரம்பரிய சீனம் : 提頭頼吒; எளிமைப்படுத்தப்பட்ட சீனம் : 提头赖吒; பின்யின் : டிடோஉலைசா; சப்பானிய மொழி:டைஸுரதா; கொரியன் : 제두뢰타; தகலாகு மொழி: தளடளஸ்ட்லா; வியட்நாமிய மொழி:டே-டது-லாய்-ற்ற. இது அசல் சமஸ்கிருதப் பெயரின் ஒலிபெயர்ப்பு.
- திபெத்தியன் மொழி : ཡུལ་འཁོར་སྲུང, வைலி: யுல் 'கோர் ஸ்ருங், யுல்கோர் சங்', "பகுதியின் பாதுகாவலர்"
- தாய் மொழி : ท้าวธตรฐ தாவோ தடாரோட் என்பது பாளி ததரதத்தின் நவீன உச்சரிப்பு ஆகும்
# திருதராட்டிரன் (பௌத்தம்)

## சிறப்பியல்புகள்

கிழக்கு திசையின் பாதுகாவலர் திருதராட்டிரர். அவர் சுமேருவின் கிழக்குப் பகுதியில் வசிக்கிறார். அவர் கந்தர்வர்கள் மற்றும் பிசாசுகளின் தலைவர்.  
திருதராட்டிரரின் பெரும்பாலான கிழக்கு ஆசிய சித்தரிப்புகள் அவர் வீணை வாசிப்பதைக் காட்டுகின்றன, ஆனால் இந்த மையக்கருத்தின் இருப்பு மாறுபடுகிறது.
# திருதராட்டிரன் (பௌத்தம்)

## தேரவாதம்

தேரவாத பௌத்தத்தின் நியதியில், திருதராட்டிரர் *ததரதத்தன்* என்று அழைக்கப்படுகிறார். *ததரதத்தன்* சதுமஹாராஜனோ அல்லது "நான்கு பெரிய அரசர்களில்" ஒருவர். ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள். அவருக்கு "இந்திரன்" என்ற பட்டப்பெயர் கொண்ட பல மகன்களும், *சிரி* என்ற மகளும் உள்ளனர்.
# திருதராட்டிரன் (பௌத்தம்)

## சீனா

சீனாவில், திருதராட்டிரர் இசையின் கடவுளாகக் கருதப்படுகிறார். சீன பௌத்த உருவப்படத்தில், அவர் தனது கைகளில் ஒரு பைபாவை வைத்திருக்கிறார். இது உணர்வுள்ள மனிதர்களை புத்த மதத்திற்கு மாற்ற இசையைப் பயன்படுத்துவதற்கான அவரது விருப்பத்தைக் குறிக்கிறது. அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்<nowiki/>களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும் நான்கு பரலோக அரசர்களின் மண்டபத்தில் வைக்கப்படுகிறார். அவரது பெயர் எதிரிகளுக்கு எதிராக ஒரு நாட்டை ஆதரிக்க அவர் உதவ முடியும் என்ற நம்பிக்கையைக் குறிக்கிறது.
# திருதராட்டிரன் (பௌத்தம்)

## சப்பான்

சப்பானில், சிகோகுடென் பொதுவாக கடுமையான வெளிப்பாட்டுடன் சித்தரிக்கப்படுகிறது. அவர் கவசம் அணிந்திருப்பார், அடிக்கடி வாள் அல்லது திரிசூல ஈட்டியைக் கொண்டிருப்பர்.
# திருதராட்டிரன் (பௌத்தம்)

## நாக ராஜா

முற்றிலும் தனியான நபராக இருந்தாலும், பௌத்த இலக்கியத்தில் திருதராஷ்டிரா என்ற நாக அரசரும் இடம்பெற்றுள்ளார். அவர் கடந்தகால வாழ்க்கையில் கௌதம புத்தரின் தந்தையாக இருந்தார், பிந்தையவர் *பூரிதத்தா* என்ற போதிசத்துவராக இருந்தார். *பூரிதத்த ஜாதகத்தில்* அவரது கதையைக் காணலாம். மஹாமாயுரி வித்யாராஜ்ஞி சூத்திரம் மற்றும் மஹாமேகா சூத்திரம் உட்பட பல மகாயான சூத்திரங்களிலும் அவர் குறிப்பிடப்பட்டுள்ளார்
# விருடாகன்

**விருடாகன்** அல்லது **விருட்சகன்** பௌத்தத்தில் ஒரு முக்கிய தெய்வம். அவர் நான்கு பரலோக மன்னர்களில் ஒருவர் மற்றும் ஒரு தர்மபாலர் . விருடாகன் தெற்கு திசையின் காவலர் மற்றும் வளர்ச்சியின் புரவலர். அவர் சுமேரு வின் தெற்குப் பகுதியில் வசிக்கிறார். இவர் கும்பாண்டர் மற்றும் பிரேதங்களின் தலைவர்.
# விருடாகன்

## பெயர்கள்

விருடாகன் என்ற பெயர் ஒரே மாதிரியான சமஸ்கிருத வார்த்தையிலிருந்து வந்தது, இது தானியத்தை முளைப்பதைக் குறிக்கிறது. எனவே, அவரது பெயர் "அதிகரிப்பு" அல்லது "வளர்ச்சி" என்று பொருள்படும். இவருடைய மற்ற பெயர்கள் பின்வருமாறு:  
- பாரம்பரிய சீனம் : 增長天; எளிமைப்படுத்தப்பட்ட சீனம் : 増長天; பின்யின்: ஸிங் ஜாங் திங்வாங் ; சப்பானிய மொழி:ஸ்ஓஜோட்டன் அல்லது ஸ்வ்சொட்டேன்; கொரியன் மொழி : 증장천왕 *ஜியுங்ஜாங் சியோன்வாங்* ; தகலாகு மொழி: பிருதகா; வியட்நாமிய மொழி : Tăng Trưởng Thiên, சமஸ்கிருத விருட்சகாவின் கல்கு
- பாரம்பரிய சீனம் : 毘楼勒叉; பின்யின் : *பிருரோகுஷா* ; சப்பானிய மொழி: *பிருரோகுஷா* ; கொரியன் மொழி: 비루늑차 *பி*லுநீயூகிச்சி; வியட்நாமிய மொழி: *டீ லாவ் லேக் ஸோயா.* இது அசல் சமஸ்கிருதப் பெயரின் ஒலிபெயர்ப்பு.
- திபெத்திய மொழி : འཕ གས་སྐྱེས་པོ, வைலி: 'ஃபாக்ஸ் ஸ்கைஸ் போ, THL: பாக் கியேபோ, "உன்னத பிறப்பு"
- தாய் மொழி : ท้าววิรุฬหก தாவோ விருன்ஹோக் என்பது பாளி ததரதத்தின் நவீன உச்சரிப்பு ஆகும்
# விருடாகன்

## சிறப்பியல்புகள்

விருடாகன் தெற்கு திசையின் காவலர். அவர் சுமேரு வின் தெற்குப் பகுதியில் வசிக்கிறார். இவர் கும்பாண்டர் மற்றும் பிரேதங்களின் தலைவர். இவர் வளர்ச்சியின் புரவலர். இவருடைய நிறம் நீலம். இவருடைய சின்னம் வாள்.
# விருடாகன்

## தேரவாதம்

தேரவாத பௌத்தத்தின் நியதியில், விருடாகன் *விருலா* அல்லது *விருலாகா* என்று அழைக்கப்படுகிறார். விருட்சகா என்பது சதுர்மகாராசனோ அல்லது "நான்கு பெரிய அரசர்களில்" ஒருவர், அவர்கள் ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள்.
# விருடாகன்

## சீனா

சீனாவில், விருடாகாவின் பெயர் *ஸிங் ஜாங் திங்வாங்* (增長天 lit. வளர்ச்சி மன்னன்) என்பது உணர்வுள்ள மனிதர்களுக்கு இரக்கத்தில் வளரக் கற்றுக்கொடுக்கும் திறனைக் குறிக்கிறது. அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும் நான்கு பரலோக அரசர்களின் மண்டபத்தில் வைக்கப்படுகிறார்.
# விருடாகன்

## சப்பான்

சப்பானில், ஸ்வ்சொட்டேன் (増長天) பொதுவாக கடுமையான வெளிப்பாட்டுடன் சித்தரிக்கப்படுகிறது. அவர் கவசம் அணிந்திருப்பார், அடிக்கடி வாள் அல்லது திரிசூல ஈட்டியைக் கொண்டிருப்பர்.
# உருயெல்லியே

**உருயெல்லியே** (தாவர வகைப்பாடு: *Ruellieae*) என்பது தாவர இனக்குழுவாகும். இக்குழு, முண்மூலிகைக் குடும்பத்தின் துணைக்குடும்பமான முண்மூலிகைத் துணைக்குடும்பத்திலுள்ள எட்டு இனக்குழுக்களில் (Acantheae, Andrographideae, Barlerieae, Justicieae, Neuracantheae, Physacantheae, Ruellieae) ஒன்றாகும். இந்த இனக்குழுவில் கீழ்காணும் துணையினக்குழுக்கள் வகைப்படுத்தப்பட்டுள்ளன. கடந்த இரு பத்தாண்டுகளாக, முண்மூலிகைக்குடும்பம் பற்றிய மரபிய இனத்தோற்ற (Phylogenetic) அறிவு பெரிதும் முன்னேறியுள்ளது. பல முக்கிய பரம்பரைகள்/இனக்குழுக்கள் இக்குடும்பத்தில் இருப்பதை ஆய்வுகள் நிரூபித்துள்ளன, அவற்றில் பெரும்பாலானவை, அடுத்தடுத்த வகைப்பாட்டியல் (pantropical lineage) வளர்ச்சிக்கு உதவின. இதனால், இந்த இனக்குழுவில் 48 பேரினங்களை உள்ளடக்கப் பட்டன.
# உருயெல்லியே

## துணையினக்குழு

- துணைஇனக்குழு (Subtribus)
- Andrographinae
- Barleriinae
- Justiciinae
- Ruelliinae
# பேச்சு

**பேச்சு** (Speech) என்பது மனிதக் குரலின் மூலமாக மொழியைப் பயன்படுத்தி மேற்கொள்ளப்படும் தொடர்பாடலாகும் . ஒவ்வொரு மொழியும் உயிரெழுத்து மற்றும் மெய் ஒலிகளின் ஒலிப்புச் சேர்க்கைகளைப் பயன்படுத்தி சொற்களின் ஒலியை உருவாக்குகிறது.
# பேச்சு

## பரிணாம வளர்ச்சி

மொழியின் தோற்றம் பொதுவான பிரச்சனையுடன் தொடர்புடையதாக இருந்தாலும், தனித்துவமான மனிதப் பேச்சு தொடர்பான திறன்களின் படிவளர்ச்சிக் கொள்கையானது அறிவியல் ஆராய்ச்சியின் தனிப் பகுதியாக மாறியுள்ளது. மொழியினை சைகை மூலமாகவோ அல்லது எழுத்துமொழி மூலமாகவோ புரிய வைக்க இயலும் என்பதனால் பேச்சு என்பது கட்டாயமில்லை.  
குரங்குகள், மனிதரல்லாத குரங்குகள் மற்றும் மனிதர்கள் பல விலங்குகளைப் போலவே சமூக தொடர்பு நோக்கங்களுக்காக *ஒலியை* உருவாக்குவதற்கான சிறப்பு வழிமுறைகளை உருவாக்கியுள்ளனர். ஆனால் இதற்காக அது தனது *நாக்கைப்* பயன்படுத்துவதில்லை. மனித இனங்கள் பேசுவதற்கு, நாக்கு, உதடுகள் மற்றும் பிற நகரக்கூடிய பாகங்களைப் பயன்படுத்துகிறது, இததகைய பரிணாம வளர்ச்சி பல அறிஞர்களின் பார்வையில் ஒரு புதிராகவே உள்ளது.  
புதைபடிவ தரவு போதுமானதாக இல்லாததால் மனிதப் பேச்சின் பரிணாம வளர்ச்சியின் காலக்கெடுவை தீர்மானிப்பது சவாலாக உள்ளது. மனிதக் குரல்வழி புதைபடிவமாக கிடைக்கவில்லை.
# பேச்சு

## பரிணாம வளர்ச்சி

#### சிக்கல்கள்

பக்கவாதம், மூளைக் காயம், செவித்திறன் குறைபாடு, வளர்ச்சி தாமதம், ஒரு பிளவு அண்ணம், பெருமூளை வாதம், அல்லது உணர்ச்சிப் பிரச்சினைகளாலும் பேச்சு மற்றும் மொழிக் கோளாறுகள் ஏற்படலாம்.
# பேச்சு

## பரிணாம வளர்ச்சி

### சிகிச்சை

பேச்சு தொடர்பான நோய்கள், கோளாறுகள் மற்றும் நிலைமைகளுக்கு பேச்சு மொழி நோயியல் நிபுணர் அல்லது பேச்சு சிகிச்சையாளர் மூலம் சிகிச்சை அளிக்க முடியும். இந்த மருத்துவர்கள் பேச்சுத் தேவைகளின் அளவை மதிப்பிடுகின்றனர், மதிப்பீடுகளின் அடிப்படையில் நோயறிதல்களைச் செய்கின்றனர், பின்னர் நோயின் தன்மைகளுக்கேற்ப சிகிச்சையளிக்கின்றனர்.
# சர்மிளா போசு

**சர்மிளா போசு** ( *Sarmila Bose* ) ஓர் இந்திய-அமெரிக்கப் பத்திரிகையாளரும் மற்றும் கல்வியாளரும் ஆவார். இவர், ஆக்சுபோர்டு பல்கலைக்கழகத்தில் அரசியல் மற்றும் சர்வதேச உறவுகள் துறையில் சர்வதேச ஆய்வுகளுக்கான மையத்தில் மூத்த ஆராய்ச்சி கூட்டாளியாக பணியாற்றியுள்ளார். வங்காளதேச விடுதலைப் போர் பற்றிய *டெட் ரெக்கனிங்: மெமரீஸ் ஆஃப் தி 1971 பங்களாதேஷ் வார்* என்ற சர்ச்சைக்குரிய புத்தகத்தின் ஆசிரியரும் ஆவார்.
# சர்மிளா போசு

## ஆரம்ப வாழ்க்கை மற்றும் கல்வி

சர்மிளா போசு இந்தியாவின் தேசிய அரசியலில் விரிவான ஈடுபாடு கொண்ட வங்காளக் குடும்பத்தைச் சேர்ந்தவர். இவர் இந்திய இந்திய விடுதலைப் போராட்ட வீரரான சுபாஷ் சந்திர போசின் பேத்தியும், தேசியவாதியான சரத் சந்திர போசின் பேத்தியும், முன்னாள் அகில இந்திய திரிணாமுல் காங்கிரசு கட்சியின் நாடாளுமன்ற உறுப்பினர் கிருஷ்ண போசு மற்றும் குழந்தை நல மருத்துவர் சிசிர் குமார் போசின் மகளும் ஆவார் .  
சர்மிளா போசு 1959 இல், அமெரிக்க மாசச்சூசெட்சு மாநிலத் தலைநகரம் பாஸ்டனில் பிறந்தார். ஆனால் இந்தியாவின் கொல்கத்தாவில் வளர்ந்தார். அங்கு இவர் பெண்களுக்கான நவீன உயர்நிலைப் பள்ளியில் பயின்றார்.  
தனது மேற்படிப்புக்காக அமெரிக்கா திரும்பினார். பிரைன் மாவ்ர் கல்லூரியில் வரலாற்றில் இளங்கலைப் பட்டமும், ஆர்வர்டு கென்னடி பள்ளியில் பொது நிர்வாகத்தில் முதுகலைப் பட்டமும், ஆர்வர்டு பல்கலைக்கழகத்தில் அரசியல் பொருளாதாரம் மற்றும் அரசாங்கத்தில் முனைவர் பட்டமும் பெற்றார். ஆகியவற்றுக்கு அளித்த பேட்டியில் வரலாற்று சார்பு காரணமாக விமர்சிக்கப்பட்டது. நயீம் மொகைமென், ஊர்வசி புட்டாலியா மற்றும் ஸ்ரீநாத் ராகவன் ஆகிய மூன்று விமர்சகர்களுக்கு இவர் பதிலளித்துள்ளார்.
# சர்மிளா போசு

## சொந்த வாழ்க்கை

இந்திய இசையில் பயிற்சி பெற்ற சர்மிளா போசு கொல்கத்தாவில் நிகழ்ச்சி நடத்தியுள்ளார். இவரது சகோதரர் சுகதா போசு அரசியலாளர் மற்றும் பேராசிரியர் ஆவார்.
# இராஜ்வன்சி தேவி

**இராஜ்வன்சி தேவி** (*Rajvanshi Devi*)(17 சூலை 1886 - 9 செப்டம்பர் 1962) என்பவர் ஓர் இந்தியச் சுதந்திரப் போராட்ட வீரர் ஆவார். இவர் இந்தியாவின் முதலாவது பெண்மணியாக இந்தியக் குடியரசுத் தலைவர் இராஜேந்திர பிரசாத்தின் மனைவி ஆவார்.
# இராஜ்வன்சி தேவி

## வாழ்க்கை

தேவி 17 சூலை 1886-இல் பிறந்தார். இவரது தந்தை அர்ராவில் முக்தியார். இவரது சகோதரர் பலியாவில் வழக்கறிஞராக இருந்தார். இவர் ஒரு பாரம்பரிய இந்து பெண்மணி. இராசேந்திர பிரசாத்துக்கு 12 வயதாக இருந்தபோது இவரை மணந்தார். இவர் இராசேந்திர பிரசாத்துடன் பலியா மாவட்டத்தில் உள்ள தாலன் சாப்ரா கிராமத்தில் திருமணம் செய்து கொண்டார். இராசேந்திர பிரசாத் மருத்துவமனையை இவர் திறந்து வைத்தார். இவர் 9 செப்டம்பர் 1962 அன்று இறந்தார். இவரது மரணத்திற்குப் பிறகு, இவரது கணவர் சீன-இந்தியப் போரின்போது இவரது நகைகளை இந்தியாவின் கருவூலத்திற்கு நன்கொடையாக வழங்கினார்.
# இராஜ்வன்சி தேவி

## பெருமை

- 1962-இல் பீகாரில் உள்ள சீவானில் கட்டப்பட்ட ஓர் உயர்நிலைப் பள்ளிக்கு இவரது (ராஜேந்திர பிரசாத்தின் சொந்த நகரம்) பெயரிடப்பட்டது.
# சவிதா கோவிந்த்

**சவிதா கோவிந்த்** (*Savita Kovind*-பிறப்பு: ஏப்ரல் 15, 1952) என்பவர் ஓர் முன்னாள் இந்திய அரசு ஊழியர் ஆவார். இவர் 2017 - 2022 வரை இந்தியாவின் முன்னாள் முதல் பெண்மணியாகப் பணியாற்றினார். இவர் இந்தியாவின் 14வது குடியரசுத் தலைவர் ராம்நாத் கோவிந்தின் மனைவி ஆவார். இவர் 2005-இல் ஓய்வு பெறுவதற்கு முன்பு மகாநகர் தொலைபேசி நிகாம் லிமிடெட் நிறுவனத்தின் தலைமைப் பிரிவு மேற்பார்வையாளராக இருந்தார்.
# சவிதா கோவிந்த்

## இளமை

சவிதா கோவிந்த் 15 ஏப்ரல் 1952-இல் பிறந்தார். இவரது பெற்றோர் முதலில் தற்போதைய பாக்கித்தானில் உள்ள லாகூர் அருகே வசித்து வந்தனர். பிரிவினைக்குப் பிறகு இந்தியாவிற்குக் குடிபெயர்ந்து தில்லியில் உள்ள லஜ்பத் நகரில் குடியேறினர். இவர் மகாநகர் டெலிபோன் நிகம் லிமிடெட் நிறுவனத்தின் முன்னாள் ஊழியர் ஆவர். மகாநகர் டெலிபோன் நிகாமில் தொலைப்பேசி இயக்குநராகத் தனது வாழ்க்கையைத் தொடங்கினார். படிப்படியாகத் தலைமைப் பிரிவு கண்காணிப்பாளராகப் பதவி உயர்வு பெற்றார். ஆனால் 2005ல் விருப்ப ஓய்வு பெற்றார்.
# சவிதா கோவிந்த்

## குடும்ப வாழ்க்கை

சவிதா தேவி 1974 மே 30 அன்று ராம்நாத் கோவிந்தை மணந்தார். இவர்களுக்கு பிரசாந்த் குமார் கோவிந்த் மற்றும் சுவாதி கோவிந்த் என இரண்டு குழந்தைகள். இவரது மகள் சுவாதி ஏர் இந்தியா நிறுவனத்தில் முன்னாள் வானூர்தி பணிப்பெண் ஆவார்.
# சவிதா கோவிந்த்

## பீகாரின் முதல் பெண்மணி (2015–2017)

ராம்நாத் கோவிந்தின் ஆளுநராக இருந்த காலத்தில் 16 ஆகத்து 2015 முதல் 20 சூன் 2017 வரை பீகாரின் முதல் பெண்மணியாக சவிதா தேவி இருந்தார். பீகாரின் முதல் பெண்மணி என்பது உத்தியோக பூர்வ பதவி அல்ல, மாறாக ஒரு பொறுப்பு. இவரது கணவர் குடியரசுத் தலைவர் பதவிக்கு உயர்த்தப்பட்ட பிறகு, இந்தியாவின் முதல் பெண்மணி ஆனார்.
# சவிதா கோவிந்த்

## இந்தியாவின் முதல் பெண்மணி (2017–2022)

(மைய-இடது), ராம் நாத் கோவிந்த் மற்றும் நரேந்திர மோதியுடன் (வலதுபுறம்)]]
முதல் பெண்மணி கோவிந்த் , டோனால்ட் டிரம்ப், மெலனியா திரம்ப் மற்றும் நரேந்திர மோதிக்கு குடியரசுத் தலைவர் இல்லத்தில் அரசு விருந்து அளித்தார்.]]
முன்னாள் முதல் பெண்ணாக இருந்தபோது, கிட்டத்தட்ட 2 ஆண்டுகள் காலியாக இருந்த நிலையில், 25 சூலை 2017 அன்று இந்தியாவின் முதல் பெண்மணியாக கோவிந்த் பொறுப்பேற்றார். இந்தியாவின் முதல் மனைவி குடியரசுத் தலைவர் இல்லத்தின் அதிகாரப்பூர்வப் புரவலர்களாகச் செயல்படுகிறார்.
# சவிதா கோவிந்த்

## இந்தியாவின் முதல் பெண்மணி (2017–2022)

### கோவிட்-19 பன்னாட்டுப் பரவல்

இந்தியாவில் கோவிட்-19 தொற்றுநோய்களின் போது, முகமூடி பயன்பாட்டை ஊக்குவிக்கும் வகையில், புது தில்லியில் உள்ள பல தங்குமிடங்களில் விநியோகிக்க கோவிந்த் முகமூடிகளைத் தைத்தார். குருத்வாரா ரகாப் கஞ்சின் பாரம்பரியச் சமூக சமையலறைக்கு அனுப்புவதற்காக உணவைத் தயாரிக்கவும் இவர் உதவினார்.
# சவிதா கோவிந்த்

## இந்தியாவின் முதல் பெண்மணி (2017–2022)

### மாநில பயணங்கள்

இவர் பல்வேறு மாநில பயணங்களில் குடியரசுத் தலைவருடன் சென்றார்.
# சாஜகான் பேகம்

**சாஜகான் பேகம்** (*Shah Jahan Begum*) ஜாமியா மில்லியா இஸ்லாமியாவின் வேந்தராக இருந்தார். இவர் இந்தியாவின் முதல் பெண்மணியாகப் பணியாற்றினார் (முன்பு இந்தியாவின் இரண்டாவது பெண்மணியாகப் பணியாற்றியவர்). இவர் சாகீர் உசேனின் மனைவி ஆவார்.  
இவர் ஒரு கடுமையான முஸ்லீமாக பர்தாவைக் கடைப்பிடித்தார்.
# அசாம் அரசு

**அசாம் அரசு** அல்லது **அஸ்ஸாம் அரசு** (*Government of Assam*) என்பது இந்திய மாநிலமான அசாம் மாநில அரசாகும். இது அசாம் ஆளுநர் தலைமையிலான நிர்வாகக் குழு, நீதித்துறை மற்றும் சட்டமன்றக் கிளை ஆகியவற்றைக் கொண்டுள்ளது.  
இம்மாநிலத்தின் தலைவராக இந்தியக் குடியரசுத் தலைவரால் நியமிக்கப்பட்ட ஆளுநரைக் கொண்டுள்ளது, தற்போதைய ஆளுநராக குலாப் சந்த் கட்டாரியா இருக்கின்றார்.  
அரசாங்கத்தின் தலைவராக முதலமைச்சர் இருக்கின்றார், தற்போதைய முதலமைச்சராக ஹிமாந்த பிஸ்வாஸ் சர்மா இருக்கின்றார்.  
இதன் தலைநகர் திஸ்பூர். குவகாத்தி இம்மாநிலத்தின் முக்கிய நகரம் ஆகும். அசாமிய மொழி, போடோ மொழி மற்றும் வங்காள மொழி (அசாமிய எழுத்துமுறை) ஆகியன அசாமின் அலுவல்முறை மொழிகளாகும்.
# கனுபர்த்தி வரலக்சமம்மா

**கனுபார்த்தி வரலக்சமம்மா** (1896 &ndash; 1978) இந்தியாவின் ஆந்திராவைச் சேர்ந்த பெண் எழுத்தாளரும் இந்திய சுதந்திர இயக்கத்தின் போராளியுமாவார்.
# கனுபர்த்தி வரலக்சமம்மா

## வாழ்க்கை வரலாறு

பாலபர்த்தி சேசய்யா மற்றும் அனுமயம்மா ஆகியோருக்கு 6 அக்டோபர் 1896 அன்று ஆந்திராவின் குண்டூர் மாவட்டத்தில் உள்ள பாபட்லாவில் ஏழு ஆண் மற்றும் மூன்று பெண்களில் ஒருவராகப் பிறந்தவர் வரலக்சமம்மா. 1909 ஆம் ஆண்டில் கனுபர்த்தி அனுமந்த ராவை மணந்த இவரின் அனைத்து சமுதாய செயல்பாடுகளையும் இவரது கணவர் முழுமனதுடன் ஆதரித்துள்ளார். போலபிரகட ராசியலட்சுமியால் எழுதப்பட்ட *கனுபர்த்தி வரலக்சமம்மாவின் வாழ்க்கை வரலாற்றில்* (சாகித்ய அகாடமி) இவரது கணவரின் பங்களிப்பும் குறிப்பிடப்பட்டுள்ளது.  
இவரது 12 வயதில் தொடங்கி, இந்திய சுதந்திர இயக்கத்தில் ஈடுபட்டுள்ளார். மகாத்மா காந்தியின் சீடராக இருந்த இவர் பிற பெண்களையும் சுதந்திர இயக்கத்தில் தீவிரமாக பங்கேற்க ஊக்குவித்ததோடு, அவர்களின் சமூக வாழ்வியலை மேம்படுத்துவதற்காகவும் உழைத்துள்ளார். இவர் 1978 ஆம் ஆண்டு ஆகஸ்ட் 13 அன்று மரணமடந்துள்ளார்.
# கனுபர்த்தி வரலக்சமம்மா

## இலக்கிய மற்றும் சமூக நடவடிக்கைகள்

இலக்கிய வாழ்க்கையை 1920 ஆம் ஆண்டு ஆந்திரப் பத்ரிகா வார இதழில் வெளியான *மா செட்டுநீடா முச்சட்லு* (எங்கள் மரத்தின் நிழலில் அரட்டையடித்தல்) என்ற தலைப்பில் தொடர் கட்டுரைகளுடன் தொடங்கியுள்ள வரலக்சமம்மா, இந்த கட்டுரைப்பத்தியில், பெண்களுக்கான கல்வி, பாரம்பரியங்கள், அரசியல் மற்றும் பல்வேறு துறைகளில் தற்போதைய போக்குகள் போன்ற முக்கியமான விஷயங்களைப் பற்றி எழுதி பல ஆக்கப்பூர்வமான விவாதங்களை தொடங்கியுள்ளார். இந்த கட்டுரைப்பத்திகளை தொடர்ந்து ஆறு ஆண்டுகளாக வெற்றிகரமாக எழுதியள்ளார்.  
1928 ஆம் ஆண்டில் க்ருஹலக்ஷ்மி என்ற புதிய இதழில் மற்றுமொரு கட்டுரைப்பத்தியைத் தொடங்கிய வரலக்சமம்மா, *சாரதா லேகலு* (சாரதாவின் கடிதங்கள்) என்ற தலைப்பிலும் **சாரதா** என்ற புனைப்பெயரிலும் கல்பலதா என்ற கற்பனை தோழிக்கு எழுதப்பட்ட கடிதங்கள் என்பதாக எழுதப்பட்டுள்லது. இந்தக் கடித கட்டுரைகளில், சர்தா சட்டம், விவாகரத்துச் சட்டம், காதி இயக்கம், ஒத்துழையாமை, தீண்டாமை ஒழிப்பு, அடிப்படையற்ற பழக்கவழக்கங்கள், உடல் உடற்பயிற்சி, அளவீடுகள் மற்றும் எடைகள் மற்றும் ஒலிவாங்கிகளில் அமல்படுத்தப்பட்ட மாற்றங்கள் போன்ற சமூக, சட்ட, தனிப்பட்ட காரியங்களை எழுதி விவாதித்துள்ளார்.  
பெண்களின் கல்வி மற்றும் தொழில் திறன்களை மேம்படுத்தவும், அவர்களின் சமூக அந்தஸ்தை மேம்படுத்தவும் *ஸ்திரீ ஹிதைஷினி மண்டலி என்ற* பெண்கள் அமைப்பை 1931 ஆம் ஆண்டில் தொடங்கி அதன்மூலம் சேவைபுரிந்துள்ளார்.  
பல்வேறு கவிதைகள், கதைகள், நாவல்கள் மற்றும் நாடகங்களை எழுதியுள்ள இவரது எழுத்துக்கள் அகில இந்திய வானொலி மற்றும் தூர்தர்ஷன் (இந்தியா டிவி) ஆகியவற்றில் ஒளிபரப்பப்பட்டுள்ளது. அவரது காலத்தில் புகழ்பெற்ற கவிஞர்களுடன் இலக்கிய சந்திப்புகளில் பங்கேற்றுள்ளார். வரலக்சமம்மா முதல் புதினமான *வசுமதி* 1925 ஆம் ஆண்டில் வெளியாகியுள்ளது. அவரது இரண்டாவது புதினமான *விஸ்வாமித்ரா* 1933 ஆம் ஆண்டில் வெளியிடப்பட்டுள்ளது.  
- *குடீரலட்சுமி* (குடிசையில் இருக்கும் தெய்வம்),
- *பென்ஷானு புச்சுக்குன்னா நாட்டி ராத்திரி* (ஓய்வு பெற்ற அன்று இரவு),
- *கதை ஏட்ல உண்டாலே* (என்ன நல்ல கதை) மற்றும்
- ஐது மாசமுலு இருவதி தினமுலு (ஐந்து மாதங்கள் இருபது நாட்கள்) ஆகியவை இவரால் எழுதப்பட்ட புகழ்பெற்ற சிறுகதைகளில் குறிப்பிடத்தக்கவையாகும்.
# பர்தான் கவுர்

**பர்தான் கவுர்** (*Pardhan Kaur*-இறப்பு 13 மே 2002) இந்தியாவின் முதல் பெண்மணி ஆவார். இவர் இந்தியக் குடியரசுத் தலைவர் ஜெயில் சிங்கின் மனைவி ஆவார்.
# பர்தான் கவுர்

## தனிப்பட்ட வாழ்க்கை

பர்தான் கவுர் ஜெயில் சிங்கைத் திருமணம் செய்து கொண்டார். இந்த இணையருக்கு ஒரு மகன் மற்றும் மூன்று மகள்களைப் பெற்றார். 13 மே 2002 அன்று, இவர் இறந்தார்.
# கல்பனா லஜ்மி

**கல்பனா லஜ்மி** (*Kalpana Lajmi* 1954-2018) என்பவர் ஒரு இந்திய திரைப்பட இயக்குநர், தயாரிப்பாளர், திரைக்கதை ஆசிரியர் ஆவார். கல்பனா ஒரு சுயாதீன திரைப்பட தயாரிப்பாளராக இருந்தார். இந்தியாவில் இணை சினிமா என்று அழைக்கப்படும் யதார்த்தமான, குறைந்த செலவில் தயாரிக்கபட்ட படங்களில் அதிகம் பணியாற்றினார். இவரது படங்கள் பெரும்பாலும் பெண்களை மையமாகக் கொண்டவை. இவர் பூபேன் அசாரிகாவுக்கு நீண்ட காலம் மேலாளராக இருந்தார். இவர் 2017 இல் சிறுநீரக புற்றுநோயால் பாதிக்கப்பட்டார். அதனால் 2018, செப்டம்பர் 23 அன்று தனது 64 வது வயதில் இறந்தார்.
# கல்பனா லஜ்மி

## வரலாறு

கல்பனா லஜ்மி ஓவியர் இலலிதா லஜ்மி மற்றும் கடற்படை கேப்டன் கோபி லஜ்மி ஆகியோரின் மகளாவார். மேலும் இவர் திரைப்படப் படைப்பாளி குரு தத்தின் மருமகள் ஆவார். இவர் மூத்த திரைப்பட இயக்குநர் சியாம் பெனகலின் கீழ் உதவி இயக்குநராக அறிமுகமானார். இவர் படுகோன் குடும்பத்தின் உறவினரும் ஆவார். இவர் சியாம் பெனகலின் *பூமிகா: தி ரோல்* படத்தில் உதவி ஆடை வடிவமைப்பாளராக பணியாற்றினார். இவர் 1978 இல் *டிஜி மூவி பயனிர் என்ற* ஆவணப்படத்தின் மூலம் இயக்குநராக அறிமுகமானார். மேலும் *A Work Study in Tea Plucking* (1979) மற்றும் *Along the Brahmaputra* (1981) போன்ற ஆவணப்படங்களை இயக்கினார். சபனா ஆசுமி, நசிருதீன் ஷா, பரூக் சேக் ஆகியோர் நடித்த *ஏக் பால்* (ஒரு கணம்) திரைப்படத்தின் மூலம் 1986 ஆம் ஆண்டு திரைப்பட இயக்குநராக அறிமுகமானார். இவர் படத்தைத் தயாரித்து, திரைப்பட எழுத்தாக்கத்தில் கலந்து கொண்டார். மேலும் குல்சாருடன் இணைந்து படத்திற்கான திரைக்கதையை எழுதினார்.  
பின்னர் திரைப்படங்களை இயக்குவதில் இருந்து விலகி தன்வி ஆஸ்மி நடித்த *லோஹித் கினாரே* (1988) என்ற தனது முதல் தொலைக்காட்சித் தொடரை இயக்கச் சென்றார். 1993 இல் டிம்பிள் கபாடியா நடிப்பில் விமர்சன ரீதியாக பாராட்டப்பட்ட *ருடாலி* படத்தின் மூலம் மீண்டும் திரைத் துறைக்குத் திரும்பினார். கபாடியா தனது நடிப்பிற்காக சிறந்த நடிகைக்கான தேசிய திரைப்பட விருதைப் பெற்றார். படத்தை இயக்கியதற்காக கல்பனா பாராட்டுகளைப் பெற்றார்.  
இவரது அடுத்த படமான *தர்மியான்: இன் பிட்வீன்* (1997) கல்பனாவாலேயே இயக்கப்பட்டு, தயாரிக்கப்பட்டது. இத்திரைப்படத்தில் கிர்ரான் கெர், தபூ ஆகியோர் முக்கிய மற்றும் வலிமையான பாத்திரங்களில் நடித்தனர்.  
2001 இல் இவரது அடுத்த படம் *தமன்: எ விக்டம் ஆப் மெரீடியல் வயலன்ஸ்* ஆகும். இப்படம் இந்திய அரசால் விநியோகிக்கப்பட்டது. மேலும் விமர்சகர்களால் பாராட்டப்பட்டது. கல்பனாவின் இயக்கத்தில் நடித்த நடிகை ஒருவர் சிறந்த நடிகைக்கான தேசிய திரைப்பட விருதைப் பெற்றது இது இரண்டாவது முறையாகும். இந்த முறை ரவீணா டாண்டன் சிறந்த நடிகைக்கான விருதைப் பெற்றார். இதற்கு முன்பு அவர் இவ்விருதைப் பெற்றதில்லை, மேலும் கல்பனா அவருள் மறைந்திருக்கும் திறமையை வெளிக் கொண்டுவந்தார் என்ற பெருமையைப் பெற்றார்.  
இவரது அடுத்த படம், *கியோன்?* (2003) கவனிக்கப்படாமல் போனது. அதே சமயம் இவரது கடைசி படமாக 2006 இல் சுஷ்மிதா சென் கிராமத்து விபச்சாரியாக நடித்த *சிங்காரி* திரைப்படம் ஆகும். சிங்காரி - வணிக ரீதியாக தோல்வியுற்றது.
# கல்பனா லஜ்மி

## திரைப்படவியல்

| 1978 | *டிஜி மூவி பயனிர்* | இயக்குநர் |  |
| --- | --- | --- | --- |
| 1979 | *எ ஒர்க் ஸ்டடி இன் டீ பிளக்கிங்* | இயக்குநர் |  |
| 1981 | *அலாங் த பிரம்மபுத்திரா* | இயக்குநர் |  |
| 1986 | *ஏக் பால்* | இயக்குநர், தயாரிப்பாளர், எழுத்தாளர் |  |
| 1988 | *லோஹித் கினாரே* | இயக்குநர் |  |
| 1993 | *ருடாலி* | இயக்குநர், எழுத்தாளர் |  |
| 1997 | *தர்மியான்: இன் பிட்வின்* | இயக்குநர், தயாரிப்பாளர் |  |
| 2001 | *தாமன்: எ விக்டம் ஆப் மெரீடியல் வயலன்ஸ்* | இயக்குநர், எழுத்தாளர் |  |
| 2003 | *கியோன்?* | இயக்குநர், தயாரிப்பாளர் |  |
| 2006 | *சிங்காரி* | இயக்குர், தயாரிப்பாளர், எழுத்தாளர் | } |
# சுனிபாலா ஆன்சுதா

**சுனிபாலா ஆன்சுதா** (*Chunibala Hansda*) மேற்கு வங்கத்தைச் சேர்ந்த சார்கண்டு கட்சியைச் சேர்ந்த (நரேன்) இந்திய அரசியல்வாதி ஆவார். இவர் சார்கண்ட் கட்சியின் தலைவர் (நரேன்) ஆவார்
# சுனிபாலா ஆன்சுதா

## சுயசரிதை

ஆன்சுதாவின் கணவர் நரேன் ஆன்சுதா மேற்கு வங்க சட்டமன்றத்தின் சட்டமன்ற உறுப்பினராகவும், இவர்களது மகள் பிர்பாகா ஆன்சுதா ஓர் சந்தாலி திரைப்பட நடிகையாகவும் இருந்தார்.  
ஆன்சுதா 2000-இல் பின்பூரிலிருந்து மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார். பின்னர், இவர் 2006-இல் இந்தத் தொகுதியிலிருந்தும் தேர்ந்தெடுக்கப்பட்டார்.
# விரூபாக்சன்

**விரூபாக்சன்** அல்லது **விருபாக்ஷன்** (சமஸ்கிருதம்; பாளி: விருபாக்கன் ; பாரம்பரிய சீனம் : 廣目天王; எளிமைப்படுத்தப்பட்ட சீனம் : 广目天王; பின்யின் : குங்மு திங்வாங்; ஜப்பானிய மொழி : 天*Kś*) பௌத்தத்தில் ஒரு முக்கிய தெய்வம். அவர் நான்கு பரலோக மன்னர்களில் ஒருவர் மற்றும் ஒரு தர்மபாலர். இவர் சுமேருவின் மேற்குப் பகுதியில் வசிக்கிறார். இவர் நாகங்களின் தலைவர் மற்றும் தெய்வீகக் கண்ணைக் கொண்டிருக்கிறார்.
# விரூபாக்சன்

## பெயர்கள்

விரூபாக்சன் என்ற பெயர் *விருபா* (அசிங்கமான) மற்றும் *அக்ஷா* (கண்கள்) ஆகிய சமஸ்கிருத வார்த்தைகளின் கலவையாகும். புத்தகோசா *விருபா* என்பதற்கு "பல்வேறு" என்று பொருள்படும் என்று விளக்கினார், இது விருபாக்ஷாவுக்கு தெளிவுத்திறன் உள்ளது என்பதைப் புரிந்து கொள்ள உதவுகிறது. பிற பெயர்கள்:  
- பாரம்பரிய சீனம் : 廣目天王; எளிமைப்படுத்தப்பட்ட சீனம் : 广目天王; பின்யின் : குங்மு திங்வாங்; கொரியன் : 광목천왕 *குவாங்மோக் சியோன்வாங்*
- பாரம்பரிய சீனம் : 毘楼博叉; பின்யின்: பிலௌபோச்சா; ஜப்பானியர் : *பிருபாகுஷா* ; கொரியன் : 비류박차 *பிலியுபாக்சா* ; Tagalog : பிலுபக்சா
# விரூபாக்சன்

## சிறப்பியல்புகள்

மேற்கு திசையின் காவலர் விரூபாக்சன். இவர் சுமேருவின் மேற்குப் பகுதியில் வசிக்கிறார். இவர் நாகங்களின் தலைவர். இவருடைய நிறம் சிவப்பு. இவருடைய சின்னம், நாகம், சிறிய ஸ்தூபம் அல்லது முத்து.  
இவர் தெய்வீகக் கண்ணைக் கொண்டிருக்கிறார், இது அவரை அதிக தூரம் மற்றும் உணர்வுள்ள உயிரினங்களின் கர்மாவைப் பார்க்க அனுமதிக்கிறது.
# விரூபாக்சன்

## தேரவாதம்

தேரவாத பௌத்தத்தின் நியதியில், விரூபாக்சன் *விருபாக்கா* என்று அழைக்கப்படுகிறார். விருட்சகா என்பது சதுர்மகாராசனோ அல்லது "நான்கு பெரிய அரசர்களில்" ஒருவர், அவர்கள் ஒவ்வொருவரும் ஒரு குறிப்பிட்ட திசையில் ஆட்சி செய்கிறார்கள். இவருக்கு *காளகன்னி* என்ற மகள் உள்ளார்.
# விரூபாக்சன்

## சீனா

சீனாவில், குங்மு திங்வாங் (廣目天王) பொதுவாக சிவப்பு நிற தோலை உடையவராகவும், கவசம் அணிந்தவராகவும் சித்தரிக்கப்படுகிறார். அவர் அடிக்கடி தனது கைகளில் ஒரு சிவப்பு நாகா அல்லது சிவப்பு கயிற்றை பற்றிக் கொண்டிருப்பது போல் சித்தரிக்கப்படுகிறார், அவர் மக்களை புத்த மதத்தில் சிக்க வைக்க அதை பயன்படுத்துகிறார். அவர் *இருபது தேவர்கள்* அல்லது *இருபத்தி-நான்கு தேவர்கள்* அல்லது பௌத்த தர்மபாலர்களைப் பாதுகாக்கும் ஒரு குழுவாகவும் கருதப்படுகிறார். சீனக் கோயில்களில், மற்ற மூன்று பரலோக அரசர்களுடன் அவர் பெரும்பாலும் நான்கு பரலோக அரசர்களின் மண்டபத்தில் வைக்கப்படுகிறார்.
# விரூபாக்சன்

## சப்பான்

சப்பானில், *கோமோகுடேன்* (広目天) பொதுவாக அவரது வலது கையில் ஒரு தூரிகையையும் இடது கையில் ஒரு சுருளையும் வைத்திருப்பதாக சித்தரிக்கப்படுகிறது. இந்த உருவப்படம் முதன்மையாக டெம்பியோ காலத்தில் பயன்படுத்தப்பட்டது, மேலும் ஹையன் காலத்திற்குப் பிறகு வேறுபாடுகள் தோன்றின. அவர் பொதுவாக டாங் காலத்து இராணுவ கவசத்தை அணிந்திருப்பார்.  
எஸோடெரிக் பாரம்பரியத்தின் கர்ப்ப மண்டல<nowiki/>த்தில், கோமோகுடென் சிவப்பு தோலைக் கொண்டவராகவும், வலது கையில் திரிசூலத்தை வைத்திருப்பவராகவும், இடது கையால் ஒரு முஷ்டியைப் பிடித்தவராகவும் சித்தரிக்கப்படுகிறார். ஒரு மாறுபாடு அவர் ஒரு கண்ணியைப் பயன்படுத்துவதை உள்ளடக்கியது.
# கும்பாண்டர்

**கும்பாண்டர்** என்பது பௌத்த புராணங்களின் சிறிய தெய்வங்களில் உள்ள குள்ளமான, தவறான உருவம் கொண்ட ஆவிகளின் குழுவில் ஒன்றாகும்.  
கும்பாண்டர் சதுர்மஹாராஜிகா தெய்வங்களில் வகைப்படுத்தப்படுகின்றன, மேலும் அவை தெற்கின் பாதுகாவலரான விருட்சக மன்னனுக்கு உட்பட்டவை. இவர்களின் தலைவர்களில் ஒருவர் கும்பீரா என்று அழைக்கப்படுகிறார்.